**NERINGOS SAVIVALDYBĖS MOKYKLŲ TINKLO PERTVARKOS**

**2012–2015 METŲ BENDRASIS PLANAS**

[ĮVADAS 4](#_Toc311632001)

[1. NERINGOS SAVIVALDYBĖS ŠVIETIMO ESAMOS BŪKLĖS ANALIZĖ IR PROGNOZĖS 5](#_Toc311632002)

[1.1 Demografinio, ekonominio, socialinio, kultūrinio ir švietimo poreikių tenkinimo kontekstas 5](#_Toc311632003)

[1.1.1. Demografinis kontekstas 5](#_Toc311632004)

[1.1.2. Ekonominės ir socialinės būklės kontekstas 6](#_Toc311632005)

[1.1.3. Kultūrinės būklės kontekstas 7](#_Toc311632006)

[1.1.4. Ugdymosi poreikių tenkinimo būklės kontekstas 7](#_Toc311632007)

[1.2 Mokinių skaičiaus kaita ir prognozės 8](#_Toc311632008)

[1.3 Ugdymo kokybė 11](#_Toc311632009)

[1.3.1. Mokinių pasiekimai 11](#_Toc311632010)

[1.3.2. Mokymosi sėkmingumas 13](#_Toc311632011)

[1.4 Mokyklų pastatų ir patalpų atitiktis mokyklos tipui 14](#_Toc311632012)

[1.5 Mokyklų tinklo efektyvumas 14](#_Toc311632013)

[1.6 Mokyklų vadovai ir mokytojai ir kiti darbuotojai 15](#_Toc311632014)

[1.6.1. Amžius ir stažas 16](#_Toc311632015)

[1.7 Mokinių vežiojimo duomenys. 17](#_Toc311632016)

[1.8 Mokyklų tinklo efektyvumo rodikliai 17](#_Toc311632017)

[2. MOKYKLŲ TINKLO PERTVARKOS PAGRINDIMAS 18](#_Toc311632018)

[2.1. Bendrojo ugdymo mokyklų pertvarkos būtinumas 18](#_Toc311632019)

[2.2. Bendrojo ugdymo mokyklų tinklo kūrimo pagrindinės nuostatos 18](#_Toc311632020)

[2.3. Neringos savivaldybės mokyklų tinklo kūrimo pagrindinės nuostatos 19](#_Toc311632021)

[2.4. Mokyklų tinklo kūrimo rezultatai 20](#_Toc311632022)

[3. ESAMOS ŠVIETIMO BŪKLĖS PRIVALUMAI IR TRŪKUMAI 21](#_Toc311632023)

[3.1 Privalumai 21](#_Toc311632024)

[3.2 Trūkumai 21](#_Toc311632025)

[3.3 Pavojai 22](#_Toc311632026)

[3.4 Galimybės 22](#_Toc311632027)

[4. TIKSLAI IR UŽDAVINIAI 23](#_Toc311632028)

[4.1. Strateginis tikslas 23](#_Toc311632029)

[4.2. Uždaviniai 23](#_Toc311632030)

[5. MOKYKLŲ TINKLO PERTVARKOS PRIORITETAI IKI 2015 METŲ 23](#_Toc311632031)

[6. LAUKIAMI REZULTATAI IKI 2015 METŲ 23](#_Toc311632032)

[7. PAGRINDINIŲ REZULTATŲ RODIKLIAI IR NUMATOMOS MOKYKLŲ TINKLO PERTVARKOS VERTINIMAS 24](#_Toc311632033)

[Lentelė 1. Mokinių skaičiaus kaita 2006-2011 metais 8](#_Toc309772235)

[Lentelė 2. Mokinių skaičiaus kaita 2010-2018 m. Nidos vidurinėje mokykloje 9](#_Toc309772236)

[Lentelė 3. Maksimaliai galima mokinių skaičiaus kaita 2010-2018 m. Juodkrantės pagrindinėje mokykloje 10](#_Toc309772237)

[Lentelė 4. Mokinių skaičiaus mažėjimas mokyklose 10](#_Toc309772238)

[Lentelė 5. Valstybinių brandos egzaminų 2009-2011 suvestinė 11](#_Toc309772239)

[Lentelė 6. Mokykosi sėkmingumo kriterijų įgyvendinimas Neringos mokyklose 13](#_Toc309772240)

[Lentelė 7. Praleistų pamokų skaičius (pagal koncentrus) 13](#_Toc309772241)

[Lentelė 8. Mokytojų, turinčių kvalifikacines kategorijas, skaičius 16](#_Toc309772242)

[Lentelė 9. Mokyklų darbuotojai (vadovai, mokytojai pagal dalykus, kiti specialistai) pensininkai ir jų amžius 16](#_Toc309772243)

ĮVADAS

Formuojantis žinių ir informacinei visuomenei išryškėja intensyvėjančios ir greitėjančios kaitos tendencija, kuri reikalauja ir atitinkamų pokyčių švietimo sistemoje. Švietimo sistema turi siekti naujos kokybės, kad paruoštų mokinius veiksmingai gyventi ir kurti rinkos sąlygomis besikeičiančioje visuomenėje. Vienas iš švietimo sistemos atsinaujinimo kriterijų yra bendrojo lavinimo mokyklų tinklo pertvarka. Tam tikslui Valstybinės švietimo strategijos 2003–2012 metų nuostatose numatyta, jog tobulinant infrastruktūrą bus racionalizuotas teikiamų švietimo paslaugų tinklas, išplėtotos naujos švietimo paslaugos ir švietimo sistemos jungtys. Šių nuostatų įgyvendinimą reglamentuoja Lietuvos Respublikos Vyriausybės Valstybinės švietimo strategijos 2003–2012 metų nuostatų įgyvendinimo programa, Lietuvos Respublikos Vyriausybės veiklos programa bei Lietuvos Respublikos Seimo priimtas Lietuvos Respublikos švietimo įstatymas ir Lietuvos Respublikos Vyriausybės 2011 m. birželio 29 d. nutarimas Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“.

Mokyklų tinklo pertvarkos bendrojo plano paskirtis – sukurti efektyvumo, prieinamumo ir kokybės reikalavimus atitinkantį mokyklų tinklą, pakankamai turėti pradinio, pagrindinio, vidurinio bei neformaliojo švietimo programų teikėjų, sudaryti kokybiškas sąlygas visiems vietos bendruomenės nariams ugdytis bei užtikrinti pedagoginę, psichologinę, specialiąją ir socialinę pedagoginę pagalbą, išsilavinimo įgijimą pagal valstybės nustatytus išsilavinimo standartus.

Neringos savivaldybės taryboje 2006 m. rugsėjo 21 d. sprendimu Nr.T1-173 buvo patvirtintas Neringos savivaldybės mokyklų tinklo pertvarkos 2006­2012 m. bendrasis planas. Sprendimo antruoju punktu buvo numatyta atlikti bendrojo plano monitoringą – švietimo duomenų savivaldybėje pokyčių, reiškinių stebėseną (duomenų rinkimą, jų analizavimą, rekomendacijų rengimą, paremtą duomenimis). Plane atliktas Bendrojo plano monitoringas, numatyta mokyklų tinklo kaita iki 2012 metų rugsėjo 1 d.

Pertvarkos plane išdėstyti siūlymai pateikti atsižvelgiant į svarbiausius dokumentus, reglamentuojančius švietimo politiką Lietuvoje, iškeltus reikalavimus švietimo rodikliams. Sukurtas švietimo įstaigų tinklas turi pagerinti mokymo ir mokymosi kokybę, padidinti prieinamumą ir socialinį teisingumą, padaryti švietimo sistemą efektyvesnę ir darnesnę.

Neringos savivaldybės mokyklų pertvarkos bendrasis planas parengtas 2012–2015 metams.

# **NERINGOS SAVIVALDYBĖS ŠVIETIMO ESAMOS BŪKLĖS ANALIZĖ IR PROGNOZĖS**

Neringos savivaldybės administracijos Švietimo ir sporto skyrius, vadovaudamasis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, rengdamas Neringos savivaldybės mokyklų tinklo pertvarkos 2012–2015 metams bendrąjį planą (toliau tekste – Bendrasis planas) atliko savivaldybės ugdymo įstaigų esamos būklės analizę, kuria įvertino demografinius, ekonominius, socialinius bei kultūrinius aspektus, ugdymosi poreikių tenkinimą, ugdymo kokybę, mokyklų tinklo efektyvumą, mokyklų pastatų būklę ir atitiktį mokyklos tipui.

## Demografinio, ekonominio, socialinio, kultūrinio ir švietimo poreikių tenkinimo kontekstas

Neringos savivaldybė yra išskirtinė dėl geografinės padėties. Pagal plotą ir gyventojų skaičių Neringos savivaldybė yra pati mažiausia iš visų 60 Lietuvos savivaldybių. 2010 metais Neringos savivaldybėje neto migracija buvo teigiama ir net dar padidėjo. Tačiau nors gyventojų skaičius savivaldybėje per 2006­2010 metų laikotarpį padidėjo 18 proc., privalomo mokytis amžiaus (7–­16 m.) vaikų dalis sumažėjo 10,1 proc. punkto. Taip yra todėl, kad dalis gyventojų tik deklaruoja save nekilnojamojo turto savininkais, bet savivaldybėje negyvena ištisus metus. Visi savivaldybėje gyvenantys mokiniai iki 16 metų lanko bendrojo lavinimo mokyklas.

### Demografinis kontekstas

Neringos savivaldybės administruojama teritorija apima keturias Neringos gyvenvietes (Nidą, Pervalką, Preilą ir Juodkrantę) ir Alksnynės vienkiemį. Šioje teritorijoje 2011 m. spalio 1 d. gyvena 4268 gyventojų. Per pastaruosius septynerius metus gyventojų padidėjo 1012 arba 33,6 proc. Gyventojų tankumas (2010 m.) – 40,9 (šalyje 52,0) gyv./kv.km., miesto gyventojai sudaro 100 (šalyje 67) proc.

Bendrojo ugdymo organizavimą mieste apsunkina demografinė situacija – nedidelis gyventojų tankumas, dideli atstumai tarp gyvenviečių. Retai apgyvendintose vietovėse mokyklos yra mažos, todėl joms išlaikyti reikia daugiau lėšų, taigi išsilavinimo įgijimas yra brangesnis.

Klaipėdos miesto visuomenės sveikatos biuro stebėsenos duomenimis 2010 m. Neringos savivaldybėje gimė 54 kūdikiai, tai 24 kūdikiais daugiau negu 2005 m. Žemiausią lygį gimstamumas 2005–2010 m. laikotarpiu pasiekė 2006 m. 1000 gyventojų teko 8,1 gimusiojo, o nuo 2008 m. – didėjo (iki 14,6 gimusiųjų 2010 m.). Nuo 2005 metų gimė 160 kūdikių. Deja, Neringos savivaldybės Civilinės metrikacijos skyriuje 2008  metais  užregistruoti 22 vaikai, 2009 metais – 20 vaikų, 2010 metais – 23 vaikai.

2005–2010 m. gyventojų skaičius padidėjo dėl teigiamo migracijos saldo (daugiau atvyko žmonių gyventi nei išvyko). Neatmetama prielaida, kad teigiamas migracijos pokytis gali būti susijęs su nekilnojamu turtu bei įvažiavimo leidimais į Neringą, kai deklaruojama gyvenamoji vieta, tačiau joje negyvenama. Kai kuriais metais gyventojų skaičiaus didėjimą lėmė ir natūrali gyventojų kaita (gimė daugiau kūdikių, negu mirė žmonių).

Prasidėję pokyčiai: vaikų gimstamumo ir mokinių skaičiaus mažėjimas, spartesnė gyventojų emigracija ir kt. tampa socialiniais iššūkiais, kurie formuoja pokyčius švietimo sistemoje.

### Ekonominės ir socialinės būklės kontekstas

Savivaldybės darbo rinkoje vykstantys procesai daro įtaką gyventojų užimtumui, o šis savo ruožtu – gyventojų švietimo poreikiams.

2008 m. mieste surašymo duomenimis buvo 455 nedarbingo amžiaus gyventojų   
(0–14 metų), 226 vaikai ir jaunuoliai 15–19 metų amžiaus. 0–14 metų vaikai sudarė 13,5 (šalyje   
15,4) proc., 15–19 metų jaunuoliai – 6,7 (šalyje 7,8) proc. visų gyventojų. Užtikrinant socialiai pažeidžiamų grupių pakankamą pragyvenimo lygį, mokamos socialinio draudimo išmokos ir valstybės socialinės išmokos. 2010 m. mieste 1000 gyventojų tenkantis socialinių pašalpų gavėjų skaičius – 21 ir išlaidos – 26,3 tūkst. Lt buvo mažesnės nei vidutiniškai šalyje (22 gavėjai, 57,1 tūkst. Lt). 2010 m. lyginant su 2006 m., 1000 gyventojų tenkantis socialinių pašalpų gavėjų skaičius mieste išaugo 72 proc., o išlaidos padidėjo daugiau kaip kelis kartus. Itin svarbi socialinių išmokų gavėjų grupė – vaikai ir vaikus auginančios šeimos. 2010 m. išmokos šeimoms, auginančioms vaikus, mieste siekė 180,0 tūkst.Lt.

Ekonominį gyventojų krūvį parodo vaikų ir pensijinio amžiaus gyventojų skaičius, tenkantis darbingo amžiaus gyventojams. 2010 m. pradžioje 15,2 procento gyventojų buvo 60 metų ir vyresnio amžiaus, vaikų – 12,9 proc. palyginti su bendru gyventojų skaičiumi. Atitinkamai darbingo amžiaus žmonės – 71,9 proc. Atsižvelgiant į tokius duomenis, galime teigti, kad Neringos savivaldybėje gyvena pakankamai darbingo amžiaus žmonės.

Mažas pajamas turinčių šeimų mokiniams skiriamas nemokamas maitinimas ir parama mokinio reikmenims įsigyti.

Socialinės rizikos šeimų skaičius mieste 2010 m. lyginant su 2006 m., sumažėjo 38,8 proc. Keletą pastarųjų metų mieste socialinių paslaugų gavėjų skaičius buvo stabilus. Gerėjančią socialinę situaciją lėmė mažas nedarbo lygis.

Socialinės parmos ir vaiko teisių apsaugos skyriaus duomenimis, socialinės rizikos šeimų skaičius per 5 metus: 2006 m. – 9 šeimos, 2007 m. – 8 šeimų, 2008 m. – 6 šeimos, 2009 m. – 6 šeimos, 2010 m. – 6 šeimos, o 2011 m. – 4 šeimos. Jose augančių vaikų skaičius 2005–2010 m. mažėjo nuo 18 iki 11.

### Kultūrinės būklės kontekstas

Esant pokyčiams švietimo srityje, vis didesnės reikšmės įgauna šiuolaikinė kultūros politika, kurios pagrindinės nuostatos kryptingai orientuoja į visuomenės kūrybiškumą, tautos, krašto tapatybės išsaugojimą ir kūrimą.

Miesto gyventojų tautinė sudėtis (2001 m. gyventojų surašymo duomenimis) yra tokia: lietuvių – 92,5 proc., kitų tautybių – 7,5 proc. Tautinė savivaldybės gyventojų sudėtis rodo, kad nėra poreikio mokytis ne valstybine kalba.

Gyventojų struktūra pagal įgytą aukščiausią išsilavinimą yra vienas pagrindinių kultūros lygį apibūdinčių rodiklių. 2001 m. Lietuvos gyventojų surašymo duomenimis savivaldybės gyventojų turi aukštąjį išsilavinimą 12,2 proc. (šalyje – 12,6 proc.), aukštesnįjį išsilavinimą – 24,0 (šalyje – 19,3 proc.), vidurinį – 26,5 proc. (šalyje – 27,2 proc.), pagrindinį – 15,1 proc. (šalyje – 15,0 proc.), pradinį – 17,1 proc. (šalyje – 20,8 proc.), neturi pradinio – 4,6 proc. (šalyje – 4,6 proc.).

2001 m. Lietuvos gyventojų surašymo duomenys rodytų, kad Neringos savivaldybėje aktualus vidurinio išsilavinimo įgijimas. Tačiau 2001 m. metų duomenys yra per seni kokiems nors konkretiems sprendimams priimti.

### Ugdymosi poreikių tenkinimo būklės kontekstas

Mokyklų tinklo tankumas ir jų pasiekiamumas atskleidžia bendrojo lavinimo ir neformalaus ugdymo prieinamumą pagal savivaldybės gyventojų poreikius ir gebėjimus bei lygias ugdymosi galimybes.

Neringos savivaldybės taryba 2006 m. rugsėjo 21 d. sprendimu Nr. T-173 patvirtino Neringos savivaldybės mokyklų tinklo pertvarkos 2005–2012 metų bendrąjį planą. Plane numatyta pertvarkyti savivaldybės mokyklų tinklą taip, kad būtų sudarytos sąlygos aukštesnei ugdymo kokybei ir veiksmingesniam išteklių panaudojimui.

Mieste 2005–2010 m. buvo 2 ikimokyklinės įstaigos, 1 pagrindinė mokykla,   
1 vidurinė mokykla, 2 neformaliojo ugdymo (meno, sporto) įstaigos. 2011 metais situacija nepasikeitė. Įvertinus mokyklų skaičius ir įgyvendinamas programas mokyklų tinklas pakankamas ir pasiekiamas bei užtikrinamos lygios ugdymosi galimybės.

Mieste nėra Pedagoginės psichologinės tarnybos, Pedagogų kvalifikacijos centro, tačiau mokyklose dirba reikiami specialistai: logopedas, specialusis pedagogas, psichologas, mokytojų padėjėjai. Mokyklų specialiojo ugdymo ir socialinės pagalbos komisijos periodiškai svarstė mokytojų pateiktas mokinių problemas. Nuo 2011 metų liepos mėn. šias veiklas vykdo Vaiko gerovės komisijos.

Šiuo metu nepatenkinamas poreikis mokiniams mokytis gimnazijinėse klasėse.

Antroje pamainoje mokiniai nesimoko.

Nepakankamai sureguliuoti mokinių srautai tarp mokyklų, kadangi pagrindinės programos I-ąją ar II-ąją dalį baigę mokiniai iš Juodkrantės neatvyksta į Nidą.

2005–2011 m. buvo patenkinamas visų norinčiųjų poreikis lankyti priešmokyklinio ugdymo grupes.

## Mokinių skaičiaus kaita ir prognozės

Mokyklų skaičiaus kaitai, jų įgyvendinamoms programoms tiesioginės įtakos turi mokinių skaičius. Matyti, kad vaikų ir mokinių skaičius Neringos savivaldybės pavaldumo mokyklose ženkliai keitėsi (žr. 1 lentelė).

Lentelė 1. Mokinių skaičiaus kaita 2006-2011 metais

|  |  |  |  |  |  |  |
| --- | --- | --- | --- | --- | --- | --- |
| **Įstaigos tipas** | Mokinių skaičius | | | | | |
| **2006 m.** | **2007 m.** | **2008 m.** | **2009 m.** | **2010 m.** | **2011 m.** |
| Ikimokyklinio ugdymo įstaigos | 85 | 88 | 79 | 80 | 74 | 71 |
| Neformalaus ugdymo įstaigos | 235 | 223 | 243 | 222 | 216 | 206 |
| Pagrindinės mokyklos | 102 | 101 | 88 | 83 | 70 | 55 |
| Vidurinės mokyklos | 209 | 208 | 194 | 176 | 158 | 147 |
| **Iš viso mokinių skaičius bendrojo lavinimo mokyklose:** | 311 | 309 | 282 | 259 | 228 | 202 |
| Priešmokyklinio ugdymo vaikų skaičius Ikimokyklinio ugdymo įstaigose (Vyturėlis + Ąžuoliukas) | 4+9=13 | 4+12=16 | 5+9=14 | 5+9=14 | 4+14=18 | 4+9=13 |

Remiantis Neringos savivaldybei priklausančių ikimokyklinio ugdymo įstaigų duomenimis pastebima gana ryški vaikų skaičiaus mažėjimo tendencija: nuo 2006 m. iki 2011 m. vaikų šiose įstaigose sumažėjo 14 vaikų. (16,47 proc). Šiuo metu Neringos savivaldybėje veikiančiuose lopšeliuose–darželiuose yra 100 vietų (Nidoje – 60, Vyturėlyje – 40), todėl galima teigti, kad ikimokyklinio ugdymo paslaugų pasiūla viršija esamą paklausą. 2007 m. 100-ui vaikų Neringos savivaldybėje teko 143 vietos (šalyje 96 proc.). Priešmokyklinio amžiaus (5-6 m.) vaikų skaičius per praėjusius penkerius metus turėjo tendenciją nežymiai padidėti, tačiau   
2011 m. išliko toks pat, kaip ir 2006 m.

Mokyklų skaičiaus kaitai, jų įgyvendinamoms programoms tiesioginę įtaką turi Bendrojo ugdymo mokyklas lankančių mokinių skaičius. 2003–2004 m. m. mokėsi 355 mokinių 2010–2011 m. m. mokėsi 202 mokiniai. Lyginant 2002–2003 ir 2010–2011 m. m. mokinių skaičius sumažėjo 153 mokiniais (43,1 proc.).

Dėl sumažėjusio gimstamumo per pastaruosius penkerius metus labiausiai sumažėjo pradinių klasių mokinių skaičius. 2004–2005 m. m. 1–4 klasėse mokėsi 109 mokiniai, 2010–2011 m. m. – 62. Pradinių klasių mokinių skaičius per aštuonis metus sumažėjo 47 (43,12 proc.). Tai artimiausiu metu turės įtakos mokinių skaičiaus mažėjimui ir kitose ugdymo pakopose.

2011 m. rugsėjo 1 d. Neringos savivaldybės bendrojo ugdymo mokyklose mokinių skaičius buvo 202. Lyginant su 2009 m. sumažėjo 57 mokiniais, lyginant su 2008 m. sumažėjo 80, su 2007 m. – 107 mokiniais. Didžiausias neigiamas pokytis pastebimas lyginant2007-2008 m.m.

Prognozuojama, kad mokinių mažėjimo tendencija išliks ir toliau (žr. 2, 3 lenteles).

Lentelė 2. Mokinių skaičiaus kaita 2010-2018 m. Nidos vidurinėje mokykloje

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Metai | Klasės | | | | | | | | | | | | Iš viso |
| **1** | **2** | **3** | **4** | **5** | **6** | **7** | **8** | **9** | **10** | **11** | **12** |
| 2011 | 14 | 5 | 15 | 11 | 10 | 16 | 8 | 13 | 19 | 11 | 9 | 16 | **146** |
| 2012 | 9 | 14 | 5 | 15 | 11 | 10 | 16 | 8 | 13 | 19 | 11 | 9 | **140** |
| 2013 | 9 | 9 | 14 | 5 | 15 | 11 | 10 | 16 | 8 | 13 | 19 | 11 | **140** |
| 2014 | 12 | 9 | 9 | 14 | 5 | 15 | 11 | 10 | 16 | 8 | 13 | 19 | **141** |
| 2015 | 9 | 12 | 9 | 9 | 14 | 5 | 15 | 11 | 10 | 16 | 8 | 13 | **131** |
| 2016 | 10 | 9 | 12 | 9 | 9 | 14 | 5 | 15 | 11 | 10 | 16 | 8 | **128** |
| 2017 | 13 | 10 | 9 | 12 | 9 | 9 | 14 | 5 | 15 | 11 | 10 | 16 | **133** |
| 2018 | 12 | 13 | 10 | 9 | 12 | 9 | 9 | 14 | 5 | 15 | 11 | 10 | **129** |

**Lentelė 3. Maksimaliai galima mokinių skaičiaus kaita 2010-2018 m. Juodkrantės pagrindinėje mokykloje**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Metai | Klasės | | | | | | | | | | Iš viso |
| **1** | **2** | **3** | **4** | **5** | **6** | **7** | **8** | **9** | **10** |
| 2011 | 4 | 3 | 4 | 6 | 3 | 5 | 7 | 8 | 6 | 9 | **55** |
| 2012 | 3 | 4 | 3 | 4 | 6 | 3 | 5 | 7 | 8 | 6 | **49** |
| 2013 | 2 | 3 | 4 | 3 | 4 | 6 | 3 | 5 | 7 | 8 | **45** |
| 2014 | 1 | 2 | 3 | 4 | 3 | 4 | 6 | 3 | 5 | 7 | **38** |
| 2015 | 4 | 1 | 2 | 3 | 4 | 3 | 4 | 6 | 3 | 5 | **35** |
| 2016 | 0 | 4 | 1 | 2 | 3 | 4 | 3 | 4 | 6 | 3 | **30** |
| 2017 | 2 | 0 | 4 | 1 | 2 | 3 | 4 | 3 | 4 | 6 | **29** |
| 2018 | 5 | 2 | 0 | 4 | 1 | 2 | 3 | 4 | 3 | 4 | **28** |

2010 m. mokinių mažėjimas vidurinėje mokykloje sudaro didžiausią procentą per penkerius metus, tačiau bendrai susumavus bendrojo ugdymo mokyklose mokinių mažėjimo skaičius pakito (pagerėjo) neženkliai (žr. 4 lentelė).

**Lentelė 4. Mokinių skaičiaus mažėjimas mokyklose**

|  |  |  |  |  |  |
| --- | --- | --- | --- | --- | --- |
| **Įstaigos tipas** | **Metai** | | | | |
| **2007m.** | **2008 m.** | **2009 m.** | **2010 m.** | **2011 m.** |
| Savivaldybės bendrojo ugdymo mokyklose | -2 | -27 | -23 | -31 | -26 |
| Savivaldybės vidurinėje mokykloje | -1 | -14 | -18 | -18 | -11 |

Neringos savivaldybės bendrojo ugdymo mokyklose nuo 2006 m. mokinių skaičius kiekvienais metais stabiliai mažėjo. Per 6 metus sumažėjo vidutiniškai po 12 mokinių kasmet.

Svarbi prognozė yra ne tik bendras mokinių skaičius, bet ir mokinių skaičius atskiruose ugdymo koncentruose. 2010 metais pradinių klasių mokinių skaičius lyginant su 2006 metais sumažėjo 46 mokiniais, didžiausias mokinių mažėjimas ir buvo 2010 metais.

Savivaldybės mokinių skaičius pagrindinėje pakopoje nuo 2006 metų taip pat nuolat mažėjo, lyginant su 2006 metais, 2010 m. sumažėjo 57 mokiniais. Nemažai mokinių mokytis išėjo į Klaipėdos miesto savivaldybės gimnazijas.

Bendrojo ugdymo mokyklose mokinių skaičius mažėja, nestabilus ir ikimokyklinio ugdymo vaikų skaičius.

* 1. Ugdymo kokybė

Ugdymo kokybė vertinama atsižvelgiant į mokymosi pasiekimus, mokymosi sėkmingumą, ugdymo diferencijavimą ir individualizavimą, lankomumą, mokyklų reitingą, kuris sudarytas pagal baigusių ir pakviestų studijuoti universitetuose skaičių.

### Mokinių pasiekimai

Mokymosi pasiekimus sudaro mokinių akademiniai pasiekimai ir kiti įvairūs pasiekimai olimpiadose, sportiniuose, kūrybiniuose konkursuose, varžybose ir kitoje visuomeninėje veikloje.

Akademinius mokinių pasiekimus atspindi pagrindinio ugdymo pasiekimų patikrinimo (PUPP) rezultatai bei mokyklinių ir valstybinių brandos egzaminų (VBE) rezultatai.

Savivaldybėje PUPP pasirinkusių mokinių skaičius stabilus. Iki 2011 m. buvo PUPP neprivalomas, tačiau norėdami pasitikrinti savo pasiekimus, 85-95 proc. mokinių rinkosi PUPP.

Paskutiniųjų dviejų metų abiturientų ir 10 klasės mokinių pasiekimai tenkina mokyklą. Pagrindinio ugdymo patikroje dalyvauja beveik visi 10 klasės mokiniai (2009 m. – 13 mokinių iš 15; 2010 m. – 17 mokinių iš 19). Visi 10 klasės mokiniai, dalyvavę lietuvių kalbos ir matematikos pasiekimų patikrose, įvertinti teigiamai.

Mokyklą tenkina baigiamųjų egzaminų rezultatai per paskutiniuosius trejus metus – 100-50 balų išlaikytų valstybinių egzaminų procentas nuo bendro išlaikytų valstybinių egzaminų skaičiaus viršija 44 proc.

Lentelė 5. Valstybinių brandos egzaminų 2009-2011 suvestinė.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **Laikiusiųjų skaičius** | | | **Išlaikiusiųjų procentas savivaldybėje ir**  **2011 m. Lietuvoje** | | | | **Įvertinimas balais**  **procentine išraiška** | | | | | | | | | | | |
| **Dalykas** | **1-50** | | | **50-100** | | | **Neišlaikė** | | | **Aukščiausias balas** | | |
| **2009\*** | **2010** | **2011** | **2009** | **2010** | **2011** | |
| **Nidos VM** | **Nidos VM** | **Nidos VM** | **LR** | **2009** | **2010** | **2011** | **2009** | **2010** | **2011** | **2009** | **2010** | **2011** | **2009** | **2010** | **2011** |
| **Lietuvių kalba** | **10** | **8** | **10** | **100** | **100** | **90** | 91,94 | **20** | **50** | **50** | **80** | **50** | **40** | 0 | 0 | 10 | **99** | **91** | **72** |
| **Anglų kalba** | **9** | **9** | **10** | **100** | **100** | **100** | 99,45 | **75** | **44** | **40** | **25** | **56** | **60** | 0 | 0 | 0 | **64** | **80** | **88** |
| **Matematika** | **2** | **5** | **8** | **100** | **100** | **88** | 90,89 | **0** | **40** | **50** | **100** | **60** | **38** | 0 | 0 | 12 | **78** | **84** | **69** |
| **Istorija** | **9** | **6** | **6** | **100** | **83,3** | **100** | 96,7 | **55** | **33** | **67** | **45** | **50** | **33** | 0 | 17 | 0 | **85** | **67** | **77** |
| **Biologija** | **5** | **1** | **2** | **40** | **100** | **100** | 93,30 | **40** | **0** | **100** | **0** | **100** | **0** | 60 | 0 | 0 | **9** | **66** | **10** |
| **Fizika** | **-** | **2** | **2** | **-** | **100** | **100** | 94,8 | **-** | **100** | **50** | **-** | **0** | **50** | - | 0 | 0 | **-** | **37** | **79** |
| **Chemija** | **-** | **-** | **1** | - | - | **100** | 99,0 | **-** | **-** | **100** | **-** | **-** | **0** | - | - | 0 | **-** | **-** | **18** |
| **Informacinės technologijos** | **-** | **-** | **1** | **-** | **-** | **100** | 97,69 | **-** | **-** | **0** | **-** | **-** | **100** | - | - | 0 | **-** | **-** | **91** |
| **Rusų kalba** | **2** | **-** | **-** | **50** | **-** | **-** |  | **50** | **-** | **-** | **0** | **-** | **-** | 50 | - | - | **38** | **-** | **-** |
| Viso abiturientų | 20 | 13 | 13 |  |  |  |  |  |  |  |  |  |  |  |  |  |  |  |  |

Brandos egzaminus 2009-2010 mokslo metais laikė 12 abiturientų, kurie rinkosi 2 (1 abiturientas), tris (6 abiturientai) arba 4 (5 abiturientai) egzaminus. Trūkstant specialistų Mokyklinio brandos egzamino darbų vertinimui, į komisijas buvo kviečiami specialistai (biologijos 1, geografijos 2, istorijos 2, muzikos 3, chemijos 2) iš Juodkrantės Liudviko Rėzos jūrų kadetų mokyklos, Neringos meno mokyklos, Klaipėdos m. savivaldybei priklausančių mokyklų.

Nidos vidurinėje mokykloje organizuoti mokykliniai egzaminai: lietuvių kalbos ir geografijos. Valstybinius brandos egzaminus Nidos vidurinės mokyklos mokiniai laikė Klaipėdos savivaldybės paskirtuose centruose (lietuvių kalbos – 8, matematika – 5, anglų kalba – 9, biologija – 1, istorija – 6). Į šalies aukštąsias mokyklas įstojo – 9, profesines mokyklas – 4 abiturientai.

2010-2011 mokslo metais Brandos egzaminus laikė 13 abiturientų, kurie rinkosi tris (6) arba keturis (7) egzaminus. Nidos vidurinėje mokykloje organizuoti mokykliniai egzaminai: lietuvių kalbos ir dailės. Valstybinius brandos egzaminus Nidos vidurinės mokyklos mokiniai laikė Klaipėdos m. savivaldybės paskirtuose centruose (lietuvių kalbos – 10, anglų kalba – 10, matematika – 8, istorija – 6, biologija – 2, fizika – 2, chemija – 1, biologija – 1).   
Į aukštąsias mokyklas įstojo – 12 abiturientų (iš jų 1 užsienyje).

2008-2011 metais tęsiančių mokslą aukštosiose mokyklose pakankamai aukštas. Per paskutiniuosius 3 metus abiturientų, įgijusių vidurinį išsilavinimą, 93,5 proc. tęsia mokslą kitose mokymosi įstaigose.

Vadovaujantis bendrojo lavinimo mokyklų mokinių dalykinių olimpiadų, konkursų ir kitų renginių organizavimo savivaldybėje patvirtintais grafikais, buvo organizuojamos antrojo etapo olimpiados: informatikos, biologijos, matematikos, istorijos, meninio skaitymo konkursai, vyko respublikinių moksleivių folklorinių šokių varžytuvių „Patrepsynė“, respublikinio teisinių žinių konkurso „Temidė“ vietiniai atrankiniai turai. Mokiniams buvo sudarytos sąlygos dalyvauti šalies olimpiadose, varžybose, regioniniuose meninio skaitymo konkurso turuose.

Nidos vidurinė mokykla sudaro galimybę gabių mokinių ugdymuisi, bendradarbiaujama su Nacionaline moksleivių akademija.

### Mokymosi sėkmingumas

Abiejose Neringos savivaldybės bendrojo ugdymo mokyklose per pastaruosius dvejus metus nėra mokinių, besiugdančių pagal pagrindinio ir vidurinio ugdymo programas, kurie būtų palikti antrus metus kartoti programos kursą. Tai rodo, kad mokymosi sėkmingumą vertinantis kriterijus įgyvendinamas pakankamai gerai. Kitų mokymosi sėkmingumo kriterijų įgyvendinimas pateikiamas lentelėje ( žr. 6 lentelėje)

Lentelė 6. Mokykosi sėkmingumo kriterijų įgyvendinimas Neringos mokyklose

|  |  |  |  |
| --- | --- | --- | --- |
| **Eil. Nr.** | **Sėkmingumo kriterijus** | **Mokykla** | |
| **Nidos VM** | **Juodkrantės JKM** |
|  | Vidutiniškai vienam mokiniui tenka valandų ugdymui diferencijuoti ir individualizuoti jų poreikiams tenkinti (gabumams, sunkumams ir t.t.) | Mokyklos UP skirta 31 val. Vienam mokiniui tenka 0,2 val. | Mokyklos UP skirta 2 val. Vienam mokiniui tenka 0,03 val. |
|  | Vidutiniškai vienas mokinys per mokslo metus praleido pamokų iš viso (3 metų vidurkis) | 50 pamokų | 30,85 pamokų |
|  | Mokyklos sveikatos indeksas (vidutinis trejų metų) | 18,7 % (sveikų vaikų) | 16,8 % (sveikų vaikų) |
|  | Mokinių, lankančių būrelius, procentas | 65 % | 86 % |
|  | Vidutiniškai vienam mokiniui tenka būrelių valandų | Mokyklos UP skita 28 val. Vienam mokiniui tenka 0,2 val. | Mokyklos UP skita 17 val. Vienam mokiniui tenka 0,3 val. |

Kadangi pamokų lankomumas tiesiogiai įtakoja mokymosi sėkmingumo rodiklius, pateikiame vidutiniškai per mokslo metus vienam mokiniui tenkančių praleistų pamokų skaičius (pagal koncentrus) **(3 metų vidurkis)**

Lentelė 7. Praleistų pamokų skaičius (pagal koncentrus).

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Klasė** | **Nidos VM** | | | | **Juodkrantės JKM** | | | | |
| 2008-2009 | 2009-2010 | 2010-2011 | 3 metų vidurkis | 2008-2009 | 2009-2010 | 2010-2011 | 3 metų vidurkis | |
| 1-4 | 39 | 33 | 36 | **36** | 16,8 | 18,4 | 16,4 | **17,2** | |
| 5-8 | 52 | 65 | 61 | **59** | 36,6 | 58,2 | 38,7 | **44,5** | |
| 9-10 | 61 | 52 | 62 | **58** | 38 | 54 | 41,5 | **44,5** | |
| 11-12 | 52 | 40 | 43 | **45** |  |  |  | |  |
| **Vidut.** | 51 | 47,5 | 50,5 | **49,5** |  |  |  | | **35,4** |

* 1. Mokyklų pastatų ir patalpų atitiktis mokyklos tipui

Tinkama mokyklų pastatų ir patalpų būklė yra vienas iš svarbių ugdymo sąlygų ir kokybės veiksnių garantų. Mokyklų pastatų būklės ir kabinetų bei patalpų atitikties Mokyklų aprūpinimo standartams įvertinimas rodo, kad mokyklų pastatų būklė buvo patenkinama, jiems sutvarkyti skirtos investicijos. Dauguma miesto švietimo įstaigų racionaliai naudoja mokyklos plotą, vidaus ir išorės erdves, daugumoje patalpos atitinka higienos reikalavimus ir naudojamos ugdymo procesui.

Nidos vidurinės mokyklos pastatas renovuotas 1996 metais, 1999 m. baigtas renovuoti pagrindinis mokyklos korpusas, 2002 m. pastatytas naujas korpusas, kuriame įrengtas technologijų kabinetas berniukams, aktų salė ir valgykla, 2005 m. pastatyta nauja sporto salė, įrengta treniruoklių salė. Mokykla turi gerai įrengtą sporto aikštyną.

Juodkrantės pagrindinės mokyklos pastatas pastatytas 1966 metais, renovuotas – 1997 metais. Po 1999 metų rekonstrukcijos įrengtos ugdymo patalpos, Mokytojų kambarys, direktoriaus kabinetas. 2007 m. rekonstruotas ir įrengtas informacinių technologijų kabinetas  
(15 darbo vietų). 2008 m. perdažyta sporto salė, koridoriai, 2010 m. atnaujintos lauko tribūnų kėdės, 2011 m. atnaujinta lauko sporto aikštyno danga, įrengta priešgaisrinė signalizacija, įrengta ventiliacija mokyklos valgykloje ir virtuvėje.

I, III, IV mokyklų pastatų grupėms (renovuotos mokyklos) nepriskirtas nė vienos mokyklos pastatas. II mokyklų pastatų grupei (nors vienai mokyklos pastato daliai reikia paprasto remonto) priskirti abiejų mokyklų pastatai.

* 1. Mokyklų tinklo efektyvumas

Mokyklų tinklo efektyvumas yra susijęs su mokyklų dydžiais, mokyklų patalpų užpildymu, tuščiomis mokymosi vietomis, klasių komplektų dydžiais, vidutinėmis vieno mokinio ugdymo išlaidomis. Mokyklose, kuriose neužpildomos patalpos, yra neracionaliai naudojamos lėšos.

2005 metais vienam bendrojo ugdymo mokyklos mokiniui teko 11 (šalyje 10) m2 bendrojo mokyklos patalpų ploto, iš jų 14 (šalyje 14) m2 pagrindinėje mokykloje ir 10 (šalyje 10) m2 vidurinėje mokykloje. 2007 metais vienam bendrojo ugdymo mokyklos mokiniui teko 16 (šalyje 12 ) m2 bendrojo mokyklos patalpų ploto, iš jų 14 (šalyje 16) m2 pagrindinėje mokykloje ir 18 (šalyje 11) m2 vidurinėje mokykloje. [[1]](#footnote-1)

2005 m. vienam bendrojo lavinimo mokyklos mokiniui teko 5 (šalyje 4) m2 klasių, įskaitant mokomuosius kabinetus ir labaratorijas, ploto, iš jų 5 (šalyje 5) m2 pagrindinėje mokykloje ir 5 (šalyje 4) m2 vidurinėje mokykloje. 2007 metais vienam bendrojo lavinimo mokyklos mokiniui teko 5 (šalyje 5) m2 klasių, įskaitant mokomuosius kabinetus ir labaratorijas, ploto, iš jų 4 (šalyje 6) m2 pagrindinėje mokykloje ir 6 (šalyje 4) m2 vidurinėje mokykloje. [[2]](#footnote-2)

2011 m. vienam Neringos savivaldybės bendrojo ugdymo mokyklos mokiniui tenka 25 m2 bendrojo mokyklos patalpų ploto, iš jų 25 m2 pagrindinėje mokykloje ir 25 m2 vidurinėje mokykloje. Tačiau pagal šiandieninius reikalavimus moderniai mokyklai, mokyklose turi būti pakankamai laisvų erdvių mokinių saviraiškai nepamokiniu laiku.

Mokinių skaičiaus vidurkis klasėse pagal klasių grupes ne visur atitinka Mokinio krepšelio metodikoje nustatytą mokinių skaičių klasėse, pagal kurį yra apskaičiuojamas Mokinio krepšelis. Daugiausiai neatitinka nustatytos normos mokinių skaičiaus vidurkis 5-10 klasėse bei 11-12 klasėse. 9-10 klasėse bei 11-12 klasėse mokinių skaičiaus vidurkis klasėse mažėja, nes mažėja bendras mokinių skaičius savivaldybėje. Prognozuojama, kad per ateinančius trejus metus šis skaičius dar mažės dėl bendros mokinių mažėjimo tendencijos mieste.

Viena iš pagrindinių priežasčių, kodėl trūksta Mokinio krepšelio lėšų – per mažas mokinių skaičiaus vidurkis klasėse. Mokyklose šis trūkumas yra nuolatinis, nes mokinių skaičiaus vidurkis nesiekia vidurinėje 15 ir pagrindinėje 10 mokinių klasėje.

## Mokyklų vadovai ir mokytojai ir kiti darbuotojai

Švietimo sistemos gebėjimą padėti vaikams ir jaunuoliams pasirengti ateityje gyventi prisitaikant prie sparčios socialinės, ekonominės ir kultūrinės kaitos lemia mokytojų pajėgumas suvokti visuomenės poreikius ir su išsilavinimu siejamus lūkesčius. Todėl viena svarbiausių švietimo kokybės sąlygų yra mokytojų dalykinė ir profesinė kompetencija.

Vadovaujantis ŠVIS (Švietimo valdymo informacinės sistemos) duomenimis, 2006–2007 m.m. Neringos savivaldybėje dirbo 34 mokytojai pirmaeilininkai; 2008–2009 m.m. – 31; 2011–2011 m.m. – 37.

2008 metų spalio 1 d. savivaldybės duomenimis, visi Neringos savivaldybės bendrojo lavinimo mokyklos pedagogai turėjo aukštąjį išsilavinimą. 83,3 proc. turėjo pedagoginę kvalifikaciją, 97,9 proc. mokytojų buvo mokomojo dalyko specialistai. Lyginant su 2010 m. savivaldybėje padaugėjo mokytojų, turinčių pedagoginę kvalifikaciją, dalis. 2011 metais iš 50 pedagogų kvalifikaciją turinčių mokytojų dalis bendrojo lavinimo mokyklose sudarė vidutiniškai 90 proc., mokomojo dalyko specialistais dirbo 98 proc. mokytojų. Pedagogo kvalifikaciją ir mokomojo dalyko kvalifikaciją turinčių mokytojų dalis yra svarbi, nes parodo dirbančių mokytojų įgyto išsilavinimo kokybę ir leidžia prognozuoti, ar mokykloje teikiamas ugdymas bus deramo lygio.

Lentelė 8. Mokytojų, turinčių kvalifikacines kategorijas, skaičius

|  |  |  |  |  |  |
| --- | --- | --- | --- | --- | --- |
| Mokslo metai | mokytojai | vyr. mokytojai | mokytojai metodininkai | mokytojai ekspertai | neatestuoti mokytojai |
| 2006-2007 | 2 (6 %) | 19 (55,5 %) | 6 (18 %) | 0 | 7 (20,5 %) |
| 2008 – 2009 | 2 (6,5 %) | 13 (42 %) | 8 (26 %) | 1 (3 %) | 7 (22,5 %) |
| 2010-2011 | 13 (24,5 %) | 22 (42 %) | 11 (21 %) | 0 | 1. (12,5 %) |

### 1.6.1. Amžius ir stažas

Skaičiuojant vidutinį bendrojo ugdymo mokyklų mokytojų, vadovų ir bendrai pedagogų amžių, pastebėta, kad vidutinis vadovų amžius mieste yra 45 metai, mokytojų amžius (be vadovų) – 40 metų, bendras visų pedagoginių darbuotojų vidutinis amžius (su vadovais) – 41 metai.

**Lentelė 9. Mokyklų pedagoginiai darbuotojai (iš jų pensininkai)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Dalyko pavadinimas** | | **darbuotojų/**  **pensininkų sk.** | **Nidos vidurinė mokykla** | **Juodkrantės pagrindinė mokykla** | **Neringos meno**  **mokykla** | **Neringos sporto mokykla** | **Nidos lopšelis darželis Ąžuoliukas** | **Juodkrantės lopšelis-darželis Vyturėlis** |
| Pagrindinėse pareigose dirbantys pedagogai | Direktorius | sk./ **pens.** | 1 | 1 | 1 | 1 | 1 | 1 |
| Direkt. pavaduotojas ugdymui | sk./ **pens.** | 1 | 1 | 1 |  | 1 |  |
| Tikyba | sk./ **pens.** | 1 |  |  |  |  |  |
| Etika | sk./ **pens.** |  |  |  |  |  |  |
| Pradinių kl. mokomasis d. | sk./ **pens.** | 4/**1** | 2 |  |  |  |  |
| Lietuvių k. | sk./ **pens.** | 2 | 1 |  |  |  |  |
| Anglų k. | sk./ **pens.** | 1 | 1 |  |  |  |  |
| Rusų k. | sk./ **pens.** | 1/**1** | - |  |  |  |  |
| Vokiečių k. | sk./ **pens.** |  |  |  |  |  |  |
| Matematika | sk./ **pens.** | 1 | 1 |  |  |  |  |
| Fizika | sk./ **pens.** | 1 |  |  |  |  |  |
| Chemija | sk./ **pens.** | 1 |  |  |  |  |  |
| Biologija | sk./ **pens.** |  | 1 |  |  |  |  |
| Geografija | sk./ **pens.** | 1/**1** |  |  |  |  |  |
| Istorija | sk./ **pens.** | 1 | 1 |  |  |  |  |
| Informacinės technologijos | sk./ **pens.** | 1 |  |  |  |  |  |
| Kūno kultūra | sk./ **pens.** | 1 | 1 |  |  |  |  |
| Muzika | sk./ **pens.** | 1 | 1 |  |  |  |  |
| Dailė | sk./ **pens.** | 1 |  |  |  |  |  |
| Technologijos | sk./ **pens.** | 1 |  |  |  |  |  |
| Žmogaus sauga | sk./ **pens.** |  |  |  |  |  |  |
| Neformalusis ugdymas | sk./ **pens.** |  | 2 | 16/**2** | 3/**1** | 7 | 5 |
| Socialinis pedagogas | sk./ **pens.** | 1 | 1 |  |  |  |  |
| Psichologas | sk./ **pens.** | 1 | - |  |  |  |  |
| Logopedas | sk./ **pens.** |  | - |  |  |  |  |
| Spec.pedagogas | sk./ **pens.** |  | - |  |  |  |  |
| Nepagrindinėse pareigose dirbantys | | sk./ **pens.** | 7 | 6 | 5 |  | 4 | 1 |
| Iš viso dirbančių pedagogų | | sk./ **pens.** | 30/**3** | 20 | 21/**2** | 4/**1** | 13 | 7 |

Ateityje Nidos vidurinėje mokykloje gali trūkti šių specialistų – pradinio mokymo, geografijos, rusų kalbos. Juodkrantės mokykloje dirbančių mokytojų pensininkų nėra.

## Mokinių vežiojimo duomenys.

ŠVIS duomenimis, 2006-2011 m. į mokyklą nevežiojamų mokinių nebuvo.

## Mokyklų tinklo efektyvumo rodikliai

2006-2010 m. mažos mokyklos, nedidelis mokinių skaičius klasėse (vidutinis mokinių skaičius pradinio ugdymo klasėje yra 7,6 mokinio, pagrindinio ugdymo – 11,5, vidurinio ugdymo – 14,5 mokinio) sąlygoja tai, kad iš savivaldybės biudžeto bendrojo ugdymo mokyklų ugdymo aplinkai užtikrinti ir kitoms bendrojo ugdymo mokyklų reikmėms finansuoti vienam mokiniui skiriama daugiau lėšų nei vidutiniškai.

2008 m. skaičiuojant vienam mokiniui, tiesiogiai ugdymui panaudota 3779 (šalyje 3012 Lt) mokinio krepšelio lėšų, iš jų 72 (61) Lt. – vadovėliams bei 17 (41) Lt. – mokymo priemonėms įsigyti, 15 (7) Lt – pažintinei veiklai, 2 (17 Lt) – pedagoginei psichologinei tarnybai finansuoti, 0 (2 Lt) – mokinių profesijos pasirinkimo konsultavimui.

Mokyklos pritraukia ir kitus finansavimo šaltinius: nuomoja patalpas, dalyvauja MTP+ projektuose, vykdo 2 proc. gyventojų pajamų mokesčio surinkimą, pritraukiama privačių asmenų, fondų parama.

# **MOKYKLŲ TINKLO PERTVARKOS PAGRINDIMAS**

## Bendrojo ugdymo mokyklų pertvarkos būtinumas

1. Mažėja mokinių skaičius (2006–2011 metais sumažėjo 109 mokiniais. 2011-2015 metais numatomas natūralus sumažėjimas apie 36 mokinius).
2. Mokyklose mokinių skaičiaus vidurkis kai kuriose klasėse mažesnis, negu nustatytas Mokinio krepšelio lėšų apskaičiavimo ir paskirstymo metodikoje, todėl reikalinga skirti papildomas lėšas pedagogų darbo užmokesčiui ir socialinio draudimo įmokoms.
3. Papildomai iš savivaldybės biudžeto mokykloms skirta mokinio krepšelio lėšų: 2008 metais – 110,8 tūkst. litų, 2009 metais – 145,2 tūkst. litų, 2010 metais – 227,1 tūkst. litų, 2011 metais – 340,5 tūkst. litų.  Esant ribotiems finansiniams ištekliams būtinas kryptingas jų finansavimas, pritaikant švietimo infrastruktūrą mokinių amžiui, konkrečiai ugdymo programai įgyvendinti.
4. Esant mažam mokinių skaičiui 11-12 klasėse, vidurinio ugdymo programoje neužtikrinamas laisvas ugdymo programų pasirinkimas, mažinamos neformalaus ugdymo apimtys, ribojamos įvairių mokymosi poreikių ir polinkių turintiems mokiniams ugdymo turinio pasirinkimo bei individualizavimo galimybės.
5. Pasikeitusi švietimą reglamentuojanti teisinė bazė imperatyviai įtakoja esamo teisinio švietimo reglamentavimo pakeitimus.

## Bendrojo ugdymo mokyklų tinklo kūrimo pagrindinės nuostatos

1. Mokyklose vykdomos bendrojo ugdymo programos, įregistruotos Studijų, mokymo programų ir kvalifikacijų registre; Savivaldybės mokyklos užtikrina nemokamą mokymą pagal bendrojo ugdymo programas.

Mokyklos vadovo, jo pavaduotojų ugdymui mokytojų ir švietimo pagalbos specialistų turimas išsilavinimas ir kvalifikacija atitinka Švietimo įstatyme ir Švietimo ir mokslo ministro nustatytus reikalavimus.

1. Mokykla aprūpinta bendrojo ugdymo programoms įgyvendinti reikalinga mokymo įranga ir mokymo priemonėmis, sukurta tinkama saugi aplinka.
2. Mokyklose įgyvendinama teisė rinktis vieną iš privalomojo dorinio ugdymo dalykų: tradicinės religinės bendruomenės ar bendrijos tikybą arba etiką.
3. Mokyklose teikiama psichologinė, specialioji pedagoginė, specialioji, socialinė pedagoginė reikalinga pagalba, vykdomas profesinis orientavimas ir sveikatos priežiūra; mokyklos sudariusios šių paslaugų teikimo sutartis su atitinkamas paslaugas teikiančiomis įstaigomis.
4. Klasės, tam tikrais atvejais jungtinės klasės, sudaromos taip, kad užtikrintų bendrųjų ugdymo programų ir bendrųjų ugdymo planų įgyvendinimą ir atitiktų klasių, jungtinių klasių bendrosiose bendrojo ugdymo mokyklose sudarymo mokslo metų pradžioje kriterijus.
5. Progimnazijos tipo bendrojo ugdymo mokykla, mokydama pagal pagrindinio ugdymo programos pirmąją dalį, nesudaro jungtinių klasių.
6. Gimnazijos tipo bendrojo ugdymo mokykla vykdo akredituotą vidurinio ugdymo programą.
7. Vidurinės mokyklos tipo mokykla gali pretenduoti tapti gimnazija, kai miesto ar kaimo gyvenamojoje vietovėje esanti vienintelė valstybine kalba mokykla sudaro vienuoliktąją klasę esant ne mažiau kaip 15 mokinių.
8. Visų tipų mokyklos, kurioms dėl mažo mokinių skaičiaus nebepakanka lėšų, gali būti prijungiams prie kitų mokyklų, vykdančių atitinkmo lygmens mokyklas, ir toliau veikti toe pačiose patalpose kaip Mokyklos struktūrinis padalinys.
9. Savivaldybių mokyklose gali būti įgyvendinami atskiri savitos pedagoginės sistemos elementai, jeigu jie dera su bendrosiomis ugdymo programomis, bendraisiais ugdymo planais ir yra tėvų (globėjų, rūpintojų) sutikimai.

## Neringos savivaldybės mokyklų tinklo kūrimo pagrindinės nuostatos

Juodkrantės Liudviko Rėzos jūrų kadetų mokykloje nuo 2012/2013 m. m. organizuojamas mokinių iš kitų savivaldybių priėmimas į 5, 6 klases. Tam reikalingas mokinių apgyvendinimas bendrabutyje.

2013/2014 m. m. Juodkrantės mokykla reorganizuojama, prijungiant ją prie Nidos vidurinės m-klos. Mokykla veikia tose pačiose patalpose (Juodkrantėje) kaip Nidos vidurinės m-klos pagrindinio ugdymo skyrius 7-16 metų mokiniams.

Nidos vidurinės mokykloje 2012–2013 m.m. tęsiamas neformalus jūrų kadetų ugdymas. Šios mokyklos vidurinio ugdymo programa 2014 m. teikiama akreditacijai. Akreditavus vidurinio ugdymo programą, mokykla tampa Neringos gimnazija.

2014/2015 m. m. Juodkrantės pagrindinio ugdymo skyriuje vykdoma struktūrinė pertvarka, mokosi 7-16 metų mokiniai; nekomplektuojama 9 klasė. Nuo 2014-09-01 iš Juodkrantės į Neringos gimnaziją atvyksta 9 kl. mokiniai, nuo 2015-09-01 – 9 ir 10 kl. mokiniai.

Nuo 2014 m. rugsėjo Nidoje atvykstantiems mokiniams reikalingas bendrabutis arba geltonasis autobusas.

2015/2016 m.m. Juodkrantės pagrindinio ugdymo skyriuje vykdoma struktūrinė pertvarka; slyrius tampa progimnazija, skirta 11-14 metų mokiniams. Progimnazijoje komplektuojama po du 5-8 kl. komplektus. Mokiniai (~100), atvykę iš kitų savivaldybių, apgyvendinami bendrabutyje.

Juodkrantės lopšelyje-darželyje „Vyturėlis“, įgyvendinančiame ikimokyklinio ir priešmokyklinio ugdymo programas nuo 2015-09-01 keičiamas mokyklos tipas į mokyklą-darželį, skirtą vaikams nuo 1,5 m. iki 10 metų; pradinės jungtinės klasės perkeliamos iš Juodkrantės pagrindinio ugdymo skyriaus į mokyklos-darželio patalpas. Mokykla-darželis vykdo ikimokyklinio, priešmokyklinio ir pradinio ugdymo programas.

## Mokyklų tinklo kūrimo rezultatai

* Sujungus mokyklas į vieną juridinį asmenį, sumažės mokyklų valdymo išlaidos, bus vykdomos bendros jūrų kadetų programos, rengiami bendri valdymo dokumentai.
* Priėmus papildomai mokinių į Juodkrantės 5-7 klases, mokinių apgyvendiniui bus reikalingas bendrabutis bei aptarnaujantis personalas, kas reikalaus lėšų, todėl papildomos Mokinio krepšelio lėšos, atėjusios paskui mokinį, gali nepadengti savivaldybės išlaidų.
* Nidos mokykloje, pradėjus vykdyti tas pačias jūrų kadetų ugdymo programas, laukiamas 9 ir 10 klasių mokinių iš Juodkrantės atvykimas į Nidos mokyklą, kas užtikrins laisvų mokymosi vietų užėmimą ir padengimą Mokonio krepšelio lėšomis. Taip užtikrinamas tolygesnis mokinių pasiskirstymas bendrojo ugdymo mokyklose ir mokinių skaičius klasėse, atitinkantis Mokinio krepšelio metodikos reikalavimus.
* Perkėlus į Juodkrantės darželį Juodkrantės mokyklos pradines jungtines klases, Juodkrantės mokykloje bus galima komplektuoti po du komplektus 5-8 klasėse, kas užtikrins mokytojams pakankamus darbo krūvius.
* Juodkrantės darželyje-mokykloje bus racionaliau išnaudotos patalpos, taip padidės mokyklų užpildomumas. Juodkrantės darželis–mokykla, vykdydama ikimokyklinio, priešmokyklinio ir pradinio ugdymo programas, sustiprės kaip institucija.

# **ESAMOS ŠVIETIMO BŪKLĖS PRIVALUMAI IR TRŪKUMAI**

## Privalumai

1. Pakankamas mokyklų kiekis.
2. Pakankamai integruoti į švietimo įstaigų tinklą spec. poreikių turintys vaikai.
3. Visi mokyklinio amžiaus vaikai iki 16 metų lanko mokyklas.
4. Mokykloms finansuoti savivaldybė skiria pakankamai lėšų.
5. Mokyklose gerai organizuotas neformalusis ugdymas.
6. Mokyklos gerai aprūpintos mokymo priemonėmis ir įranga, pastatai renovuoti.
7. Atnaujinta dalis mokyklų (išskyrus Neringos sporto mokykla), panaudojant Valstybės investicijų programos, ES paramos, valstybės tikslinės dotacijos ir savivaldybės lėšas
8. Mokyklose dirba pagalbos mokiniui ir mokytojui specialistai; mokyklos yra sudariusios sutartis su Klaipėdos savivaldybės Pedagoginė psichologinė tarnyba, teikiančia mokiniams pedagoginę ir psichologinę pagalbą.
9. Mokytojams sudarytos pakankamai geros sąlygos kelti kvalifikaciją Klaipėdos ar kitų miestų kvalifikacijos centruose.
10. Mažas pajamas turinčių šeimų mokiniams skiriamas nemokamas maitinimas ir parama mokinio reikmenims įsigyti.
11. Mokyklose veikia mokiniams skirti akredituoti profesinio orientavimo taškai.
12. Įgyvendinta mokyklų tobulinimo programa plius: bendrojo lavinimo mokyklų bibliotekų modernizavimo (dalyvavo Juodkrantės jūrų kadetų mokykla), bendrojo lavinimo mokyklų modernizavimo (dalyvavo Nidos vidurinė mokykla), technologijų, menų ir gamtos mokslų infrastruktūra (dalyvauja Nidos vidurinė mokykla).
13. Įgyvendinamas 2011-2013 m. projektas „Pedagoginių psichologinių tarnybų infrastruktūros, švietimo įstaigose dirbančių specialiųjų pedagogų, socialinių pedagogų, psichologų, logopedų darbo aplinkos medernizavimas. Bus skiriama baldų ir kompiuterinės įrangos bei priemonių už 76082,46 Lt.

## Trūkumai

1. Retai apgyvendintose vietovėse mokyklos yra mažos, todėl joms išlaikyti reikia daugiau lėšų, taigi išsilavinimo įgijimas yra brangesnis.
2. Neoptimalus mokyklų, įgyvendinančiųjų formaliojo švietimo programas, tinklas turi įtakos neefektyviam Mokinio krepšelio ir mokyklos aplinkai išlaikyti skiriamų lėšų panaudojimui.
3. Dėl mažo mokinių skaičiaus 11-12 klasėse, ribojamos įvairių mokymosi poreikių ir polinkių turintiems mokiniams ugdymo turinio pasirinkimo bei individualizavimo galimybės.

## Pavojai

(prognozuojama situacija nekeičiant mokyklų tinklo)

1. Mokyklose mokysis labai mažas mokinių skaičius, sumažės vidutinis mokinių skaičius klasėje ir nesieks Mokinio krepšelio metodikoje nustatyto minimalaus mokinių skaičiaus. Papildomai lėšas reikės skirti iš savivaldybės biudžeto.
2. Negerės ugdymo kokybė ir sąlygos, nes lėšų trūkumas neleis mokyklų aprūpinti ne tik naujomis mokymo priemonėmis, bet ir atnaujinti senų, ugdymą individualizuoti, diferencijuoti, teikti pagalbą mokiniams. Nepakaks lėšų patalpų remontui, renovacijai.
3. Mokyklos tinklas neperpektyvus kokybės ir efektyvumo požiūriu, daugės gretimų klasių jungtinių komplektų.
4. Neliberalizavus Mokyklų vidurinio ugdymo programos akreditavimo kriterijų, gali būti neakredituota Nidos vidurinė mokykla.

(prognozuojama situacija tvarkant mokyklų tinklą)

1. Savivaldybė investuos dideles lėšas mokyklos bazės ir bendrabučio statybai.
2. Jūrų kadetų programos gali būti nepatrauklios daliai Neringos bendruomenės mokinių.
3. Sujungus abi bendrojo ugdymo mokyklas į vieną mokyklą ir joje pradėjus taikyti savita pedagogine sistema paremtą jūrų kadetų ugdymą, gali būti sudėtingiau užtikrinti prieinamumą ir lygias galimybes, nes, nesukomplektavus dviejų paralelų klasių, kuriose mokiniai laisvanoriškai pasirinktų arba bendrojo ugdymo programas, arba bendrąjį ugdymą kartu su jūrų kadetų programomis, mokiniai būtų ugdomi bendrai – vieno ugdomojo proceso metu.
4. Mokyklų pedagogams gali būti keliami papildomi kvalifikaciniai reikalavimai.

## Galimybės

(prognozuojama situacija tvarkant mokyklų tinklą)

1. Didės bendrojo lavinimo prieinamumas ir lygios galimybės įgyti kokybišką išsilavinimą (mokiniai galės mokytis gimnazijos 1– 4 klasėse).
2. Sureguliavus mokinių srautus, lėšas, kurios tenka laisvoms mokymosi vietoms finansuoti, bus galima panaudoti ugdymo bazei atnaujinti ir modernizuoti, pagalbai teikti, ugdymui diferencijuoti ir individualizuoti, mokytojų kvalifikacijai kelti.
3. Mokyklų patalpos bus atnaujinamos ir modernizuojamos.
4. Pertvarkant mokyklų tinklą, nebus mokytojų įdarbinimo problemų.

# **TIKSLAI IR UŽDAVINIAI**

## Strateginis tikslas

Neringos jūrų kadetų gimnazijos, skirtos Neringos bendruomenės įvairių gebėjimų vaikams ugdyti ir geros kokybės privalomajam bei visuotinam švietimui, teikiamų programų įvairovei užtikrinti sukūrimas iki 2015 m.

## Uždaviniai

1. Sudaryti sąlygas visose švietimo įstaigose kiekvienam moksleiviui gauti valstybės reglamentuotą ugdymo turinį.
2. Gerinti ugdymo kokybę, plečiant ugdymo programų įvairovę ir pasirinkimą.
3. Veiksmingiau panaudoti Mokinio krepšelio ir Savivaldybės mokyklų aplinkai išlaikyti skirtas lėšas ugdymo kokybei ir mokymo materialinei bazei gerinti.
4. Pagerinti mokymosi aplinkas, praturtinant mokyklų mokymo bazę mokymo priemonėmis pagal ugdymo programas.
5. Pasiekti, kad visose švietimo įstaigose būtų tinkamos sanitarinės higieninės sąlygos.

# **MOKYKLŲ TINKLO PERTVARKOS PRIORITETAI IKI 2015 METŲ**

1. Sudaromos sąlygos visiems norintiems įvairių gabumų mokiniams mokytis Neringos gimnazijoje.
2. Kokybiško ugdymo turinio garantija kiekvienam mokiniui.
3. Sumažinamos laisvos mokymosi vietos, reorganizuojant ar pertvarkant mokyklų vidaus struktūrą bei gerinant mokyklų mokymosi aplinką.
4. Sudaromos galimybės dirbantiems mokyklų mokytojams ir darbuotojams įsidarbinti Neringos gimnazijoje.
5. Neringos savivaldybės mokyklų, vykdančių formaliojo švietimo programas, tinklas kuriamas vadovaujantis švietimo sistemos principais: lygių galimybių, kontekstualumo, veiksmingumo ir tęstinumo.

# **LAUKIAMI REZULTATAI IKI 2015 METŲ**

Visi norintys Neringos bendruomenės įvairių gebėjimų vaikai galės mokytis Neringos gimnazijoje. Juodkrantės progimnazijos skyriuje bus sudaryta po du klasių komplektus. Juodkrantės progimnazijos ne mažiau nei 50 proc. mokinių atvyks mokytis į Neringos jūrų kadetų gimnaziją.

Pagerės mokinių mokymosi sąlygos, nes bus užtikrinta programų pasirinkimo įvairovė. Neringos jūrų kadetų gimnazija teiks tarptautinės jūrų kadetų asociacijos (ISCA) pripažintą formalųjį ir neformalųjį jūrų kadetų ugdymą.

Mokinio krepšelio lėšų užteks veikloms, numatytoms Mokinio krepšelio metodikoje, finansuoti.

Pertvarkomų mokyklų mokytojai pagal galimybes bus įdarbinti reorganizuotoje mokykloje.

# **PAGRINDINIŲ REZULTATŲ RODIKLIAI IR NUMATOMOS MOKYKLŲ TINKLO PERTVARKOS VERTINIMAS**

|  |  |  |  |
| --- | --- | --- | --- |
| Eil.  Nr. | Rodiklis | Minimalus rezultatas | Maksimalus rezultatas |
| 1. | Vidurinės mokyklos tipo pakeitimas | Neakredituota vidurinio ugdymo programa | Akredituota vidurinio ugdymo programa, įsteigtos gimnazijos klasės |
| 2. | Pagrindinės mokyklos tipo pakeitimas | Pradinio ugdymo programa | Progimnazijos įsteigimas, pagrindinio ugdymo I-os dalies ugdymo programa |
| 3. | Mokyklų ir klasių užpildomumas | Mokinių skaičius klasėse atitinka Mokinio krepšelio metodikoje nustatytą mokinių skaičiaus klasėje minimumą | Progimnazijoje 4 klasės po du komplektus (120 mokinių);  Gimnazijoje 12 klasių iki 240 mokinių |
| 4. | Mokinių tėvų pasitenkinimas ugdymo kokybe ir programų įvairove | Didžioji dalis tėvų 60 proc. labai gerai ir gerai vertina gaunamą ugdymo kokybę ir programų įvairovę | Absoliuti dauguma tėvų labai gerai ir gerai vertina gaunamą ugdymo kokybę ir programų įvairovę |
| 5. | Jūrų kadetų neformaliojo ir formaliojo ugdymo programų teikimas | Teikiamos tik neformaliojo ugdymo programos | Teikiamos formaliojo ir neformaliojo ugdymo programos 5-12 klasių mokiniams |
| 6. | Mokinio krepšelio lėšų pakankamumas | Mokinio krepšelio lėšų dalis darbo užmokesčiui pakankama visose švietimo įstaigose. | Mokinio krepšelio lėšų pakanka darbo užmokesčiui, mokytojų kvalifikacijai ir mokymo priemonėms. Užtikrinamas finansavimo būtinumas švietimo įstaigos pareigybių skaičiui finansuoti. |
| 7. | Mokytojų darbo vietų užtikrinimas | Mokytojai įdarbinami reorganizuotose mokyklose pedagogais ar kitais specialistais. | Mokytojams garantuojamas ne mažesnis nei 18 val. tarifikuotas darbo krūvis. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Lietuva. Švietimas regionuose. Ugdymo aplinka, ŠMM, 2008, p.78. [↑](#footnote-ref-1)
2. Ten pat. [↑](#footnote-ref-2)